संक्षेप करने के लिए दस्तावेज़: राज ठाकरे की पार्टी महाराष्ट्र नवनिर्माण सेना ने 21 अगस्त को आज़ाद मैदान में जनसभा भी की

अठावले ने कहा, "हम राज ठाकरे के बयान की कड़ी आलोचन करते हैं क्योंकि उन्होंने अंबेडकर समर्थकों की माँग का मज़ाक उड़ाया है. उन समर्थकों के लिए इंदु मिल्स की ज़मीन का मसला आत्म-सम्मान का है."

पुलिस का कहना है कि मनसे पार्टी ने बिना इजाज़त के गिरगाँव से आज़ाद मैदान तक जुलूस निकाला था.

सेना के विरुद्ध एफआईआर

बिना इजाजत जुलूस निकालने के कारण ही महाराष्ट्र नवनिर्माण सेना की ओर से आज़ाद मैदान में आयोजित प्रदर्शन के सिलसिले में पुलिस ने एफ़आईआर दर्ज की है.

इस बात पर कोई स्पष्ट जानकारी नहीं मिल पाई है कि जिन लोगों के विरुद्ध मामला दर्ज हुआ है उनमें राज ठाकरे का भी नाम है कि नहीं.

असम और बर्मा में मुसलमानों के विरुद्ध कथित अत्याचारों के विरुद्ध आज़ाद मैदान में 11 अगस्त को एक विरोध प्रदर्शन हुआ था. इस प्रदर्शन के बाद हिंसा भी हुई थी और उसी हिंसा के विरुद्ध राज ठाकरे ने अपने समर्थकों के साथ मार्च निकाला.

मनसे को आज़ाद मैदान में सभा करने की इजाज़त थी और गिरगाँव चौपाटी से उन्हें जुलूस निकालने की इजाज़त नहीं थी क्योंकि उससे शांति भंग की आशंका थी.

वैसे पुलिस ने उस जुलूस के दौरान या उसके बाद भी राज ठाकरे या उनके समर्थकों को गिरफ़्तार करने की कोई कोशिश नहीं की.

उधर राज ठाकरे पर अंबेडकर के अपमान के आरोप पर अठावले का कहना था, "उन्होंने हमारे प्रदर्शन का मज़ाक उड़ाया, हम उसकी आलोचना करते हैं. उनका कहना है कि हमने रज़ा अकादमी के विरोध प्रदर्शन की आलोचना नहीं की. वह झूठ बोल रहे हैं. हमने न सिर्फ़ उसकी आलोचना की बल्कि ये भी माँग की थी कि उसमें पाकिस्तान की भूमिका की जाँच की जाए."

इससे जुड़ी और सामग्रियाँ

इसी विषय पर और पढ़ें

\nसंक्षेप उसी भाषा में जिसमें दस्तावेज़ है:
रिपब्लिकन पार्टी ऑफ़ इंडिया के अध्यक्ष रामदास अठावले ने महाराष्ट्र नवनिर्माण सेना के प्रमुख राज ठाकरे पर आरोप लगाया है कि उन्होंने 'इंदु मिल्स की ज़मीन पर अंबेडकर मेमोरियल बनाने के लिए दलित नेताओं की सनक' की बात कहकर बाबासाहेब अंबेडकर का अपमान किया है.